Калин Вълов
Питам се какво постигна…

chitanka.info

Питам се какво постигна,

като бе честна, добра и мила?

Получи ли отсреща същото,

или сълзите ти не от това са, а от друго?

До себе си отново ще допуснеш ли

друг така близо до сърцето ти?

Както е редно, когато си влюбена.

Или любовта остава за тебе далечна?

Проумя ли животът какво допуска?

Искаме едно, а получаваме съвсем друго.

Всичко от себе си по много даваме

за нещо хубаво, малко да ни се случи.

Питам се с какви очи ще погледнеш другия,

с какви идеали, чувства и мечти?

И няма ли за него да останеш ти далечна,

както напоследък в живота ни се случва?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.